ועדת הפנים ואיכות הסביבה, כנסת 17, פרוטוקול מספר 62, 2006-11-22 10:00

גאלב מג'אדלה: שלום לכולם, אני מתכבד לפתוח את ישיבת ועדת הפנים ואיכות הסביבה לדיון בהצעת חוק הרשויות המקומיות (מימון בחירות)(הוראת שעה) הצעת חוק של חברי הכנסת היו"ר גאלב מג'אדלה, דוד אזולאי, אלי אפללו, אלחנן גלזר, יצחק גלנטי, משה גפני, שלי יחימוביץ, דני יתום, יעקב מרגי, שרה מרום שלו, יורם מרציאנו, מיכאל נודלמן, אורית נוקד, מרינה סולודקין ורונית תירוש.

גאלב מג'אדלה: ובכן, נוודא קודם כל אם המשרדים הנוגעים בדבר נמצאים – משרד הפנים מיוצג?

גאלב מג'אדלה: כן.

גאלב מג'אדלה: משרד מבקר המדינה –כן.

גאלב מג'אדלה: משרד המשפטים – גם כאן.

גאלב מג'אדלה: אנחנו נפתח בזה שאני אגלה לכם שאזרחים נפגעו מכך שהחוק עד היום מורה על כך שהדיווחים, העלויות וכל מה שקשור בכך יוגשו לפני הבחירות והתיקון הזה בא כדי להתחשב באנשים.

גאלב מג'אדלה: אני לא אסתיר מכם שבגלל זה שאלתי על עורך הדין שילת – הוא היה זה שהעיר את עיניי בעניין הזה, לתיקון הדרוש הזה שאני שמח שאנחנו מביאים אותו לכאן.

גאלב מג'אדלה: בטרם נתחיל, משרד פנים רוצה להציג את הדברים?

איילת פישמן: כעיקרון החוק קובע מועדים מאד קצרים ונוקשים להגשת הבקשות למימון, והנחת היסוד של החוק היא שאפילו אם זכית ב- 10 מנדטים ולא הגשת את הבקשה בזמן, לא תקבל שקל בשורה התחתונה.

איילת פישמן: אפילו אם ניהלת את כל החשבונות שלך כחוק, ומסרת דו"ח למבקר המדינה והכל היה בסדר, אם לא הגשת בקשה – לא תקבל מימון.

גאלב מג'אדלה: כמה זמן זה לפני הבחירות?

איילת פישמן: כרגע – סיעות הכנסת וסיעות מקומיות צריכות להגיש 59 ימים לפני הבחירות.

איילת פישמן: רשימות חדשות יכולות להגיש עד 21 יום לפני הבחירות.

איילת פישמן: בכל מקרה מדובר על מועדים מאד קצרים.

איילת פישמן: קורה לא פעם, ולפעמים לא באשמת המגישים, שהם לא מגישים בזמן.

איילת פישמן: למרות שאנחנו מפרסמים את הדברים האלה גם בעיתונות וגם ביישובים ועושים מה שאנחנו יכולים, תמיד יש כאלה שלא מגישים בזמן.

איילת פישמן: כבר פעמיים או שלוש קרה שאחרי בחירות כלליות נחקקה הוראת שעה של מועד ב' למאחרים והוגשו בקשות נוספות.

איילת פישמן: אנחנו חושבים שהעמידה הזו על המועדים הכל כך קצרים היא לא מוצדקת, כי מה שבאמת חשוב זה האם באמת אותה רשימה פעלה כחוק, ניהלה את החשבונות שלה כחוק ועמדה בכל הדרישות.

איילת פישמן: אם כן – מגיעה לה מימון.

איילת פישמן: ואנחנו חושבים שצריך לתת יותר זמן.

איילת פישמן: מה שכן – אנחנו חושבים שהוראת השעה כאן, ניתן לוותר עליה.

איילת פישמן: אנחנו מעדיפים להעביר את זה בחוק של - -.

איילת פישמן: אם אני לא טועה, זו גם היתה עמדת הממשלה.

שמואל גולן: אין לנו התנגדות, כמובן, להפוך את זה לתיקון בחוק.

שמואל גולן: בהצעה שהוגשה פה, בנוסח כתוב שהוראת השעה הזו חלה על בחירות שהתקיימו בהתשס"ה.

שמואל גולן: אם זו לא תקלה אנחנו רוצים להביע את עמדתנו שאנחנו לא חושבים שזה צריך להיות פה הוראת שעה רטרואקטיבית על מערכות בחירות שכבר היו בשנה שעברה.

שמואל גולן: אנחנו מוצאים בזה פסול ויש בזה גם חוסר הגינות.

גאלב מג'אדלה: לא היתה הצעה כזו.

שמואל גולן: אבל זה מופיע בהצעת החוק.

גאלב מג'אדלה: אני אגיד לך למה – כי זה היה בקדנציה הקודמת.

שמואל גולן: אם זה ירד – ירד.

עידו יצחק: כן.

עידו יצחק: את סעיף 5 אנחנו נוריד, וכמובן – בשם החוק.

גאלב מג'אדלה: אז אחד –אחד.

גאלב מג'אדלה: קודם כל – בנושא הרטרואקטיביות, לדעתי זו טעות דפוס.

גאלב מג'אדלה: זה היה רלבנטי כשזה הוגש אז, בסמוך לבחירות – אגב, לא הבחירות במועדן אלא הבחירות בכמה רשויות.

גאלב מג'אדלה: היו איזה 7-8 רשויות.

גאלב מג'אדלה: אני לא הספקתי לקרוא את זה כי קראתי את זה קודם.

גאלב מג'אדלה: נתקן את זה.

גאלב מג'אדלה: אז לגבי הרטרואקטיביות –זה יורד.

עידו יצחק: כאשר חבר כנסת מגיש הצעת חוק, אולי הוא רוצה שזה יהיה רטרואקטיבי.

עידו יצחק: קורים גם דברים כאלה.

עידו יצחק: אם היית רוצה שזה יהיה רטרואקטיבי, הייתי מתנגד לזה, אבל מאחר וגם אתה לא רוצה – הכל בסדר, נוריד את זה.

גאלב מג'אדלה: אם היית מעיר את תשומת ליבי הייתי חוסך למבקר המדינה את האנרגיה להוציא עלינו.

גאלב מג'אדלה: לגבי שאר הדברים – הוראת השעה ?

איילת פישמן: הממשלה התנגדה להוראת השעה.

איילת פישמן: אנחנו מעדיפים לתקן את החוק תיקון קבוע.

שמואל גולן: לנו אין התנגדות.

גאלב מג'אדלה: ברגע שלא מאשרים – לא מתקיימת שום ביקורת ולדעתנו טוב שתהיה ביקורת, אנחנו רוצים לחזק את הביקורת.

גאלב מג'אדלה: הביקורת יכולה להיות על דבר שמאושר והולך למסלול הביצוע, אבל ברגע שזה לא מאושר, זה לא הולך למסלול הביצוע, אז אין ביקורת.

שמואל גולן: החוק מחייב גם את מי שלא קיבל מימון להגיש לנו דו"ח.

שמואל גולן: נכון הוא שכאשר נותנים מימון אז יש גם תמריץ, כי רוצים לקבל את ההשלמות של המימון ואז מגישים.

שמואל גולן: יש כאלה שלא מגישים, ולא מקבלים מימון.

שמואל גולן: אבל מבחינתנו זה בסדר להגיש את הרשימות עד 5 מימים ומשרד הפנים יגידו - - אין לנו שום בעיה בעניין הזה.

שמואל גולן: ממילא המתמודדים, או הסיעות או הרשימות מגישים לנו את הדו"חות 3 חודשים אחרי הבחירות.

שמואל גולן: אין שום בעיה.

גאלב מג'אדלה: אנחנו נקרא את החוק כדי לאשר אותו.

עידו יצחק: (קורא את החוק – סעיף 1)

גאלב מג'אדלה: מי בעד סעיף 1? – אין מתנגדים, אין נמנעים – אושר הסעיף.

עידו יצחק: (קורא את סעיף 2)

שרה מרום שלו: כמה זמן זה ביחד, בערך?

עידו יצחק: אני אגיד לך בדיוק –הסעיף הראשון מתייחס לסיעות שכבר מכהנת במועצה.

עידו יצחק: הסעיף השני, שאנחנו מדברים עליו עכשיו, מתייחס לרשימות חדשות.

עידו יצחק: אמרתי קודם – בשם החוק נמחק את המילים "הוראת שעה".

גאלב מג'אדלה: סעיף 2 מאושר.

עידו יצחק: (קורא את סעיף 3)

גאלב מג'אדלה: סעיף 3 אושר ללא נמנעים ולא מתנגדים.

עידו יצחק: (קורא את סעיף 4) - זה מתייחס למועד ההעברה למבקר המדינה.

שמואל גולן: 10 ימים אחרי זה – זה בסדר.

גאלב מג'אדלה: מאושר.

גאלב מג'אדלה: סעיף 5 – יורד.

גאלב מג'אדלה: יש לחברת הכנסת מרום שלו משהו להעיר?

שרה מרום שלו: אני חושבת שהתיקון לחוק הוא בסדר.

גאלב מג'אדלה: אני מודה לכולם, הישיבה נעולה.